Hoe laat is dit 1 – Liplekker
Dinsdag 23 April .2019 Tema: Hoe laat is dit 1
**** Onthou julle as kinders het ons die speletjie gespeel. Die leier loop voor hy is die "wolf" en ons string agter hom aan as die "skapies" en sê: "Wolf wolf hoe laat is dit, wolf wolf hoe laat is dit?" Die "wolf" gee enige tyd nie kronologies nie, dan ewe skielik sê hy " Twaalfuur etenstyd!" Hy draai om en die "skapies" spaander na die "den" of veilige plek. Dit herinner my aan Jesus se woorde.
**** Miskien is jy een van daardie skapies wat deur die vyand gevang is. Ek wil vanoggend vir jou sê die HERDER los al Sy ander skape om jou te kom soek sodat die wolf jou nie verslind nie
Onse Vader wat in die hemele woon, groot en heilig is U Naam. Baie dankie vir almal wat veilig is en ook vir die wonderlike reën. Hoe dankbaar is ons dat dit juis U wil is om die verlore skape te red. Ek bid vanmôre vir die verlore skape. Hulle wat verjaag is deur die wolwe van die lewe, hulle wat seergekry het, hulle wat eens by die kudde was. Ag HERE dis byna tyd dat U die wêreld gaan omkeer en vele is nog buite die kraal. Red hulle vir U Koninkryk. Ek bid vir elkeen onder die letter O vanmôre. Voorsien in hulle behoefte maar groter nog, in hulle redding . In Jesus se Naam Amen.